210 MISSIONS DIPLOMATIQUES 



Gremenie, et de plusieurs auUres terres, que les aha\es (aïeux) et père de son 

 Impériale Grandeur ont acquis par forces , et des seigneuries que le mesme 

 Empereur at gaignées, de toutes lesdictes terres Sultan et Empereur, 

 Sultan Bayzit, filz de Haan, Sultan Selym, filz de Haan, Sultan Solyman 

 Schiack Haan, lequel Dieu vueille conserver en toute prospérité, duquel 

 je suis, ensemble de toutz ses empires, terres et seigneuries suprême gou- 

 verneur, et conducteur de touttes ses armées, Imbrahim Bassa, à vous qui 

 estes entre les princes chrestiens honorable roy Ferdinande, soit toute 

 sancté et prospérité. Scachiez que voz ambassadeurs ont comparu en la 

 bien heureuse Porte Impériale, avecque voz lettres qu'ilz m'ont délibvrées, 

 et ont parlé à la très-puissante Impériale Majesté de ceste sorte : Nostre 

 prince vous prie que luy vueillez estre seigneur et père, vous mandant 

 qu'en tout ce que luy commanderez il vous sera obéissant; nous avons 

 aussy entendu que le royaulme d'Hongrie appartient à nostre père, mesmes 

 qu'il ne l'a donné à ung homme privilégié, ce que avons prins de très- 

 bonne part. Telz ont esté les propos de voz ambassadeurs, lesquelz ont aussv 

 faict quelque requeste de la part de vostre frère; pour ce, le très-heureux 

 et très-puissant Empereur at bénignement receu voz prières , et vous at 

 accepté pour filz : parquoy sy vous persévérez en vostre loyaulté, et avez 

 affaire de quelque gendarmerie, elle ne vous en sera déniée, ains sa très- 

 haulte Impériale Majesté vous envoyera humainement des gens de guerre 

 en vostre ayde, et à sadicte Majesté honesteraent renvoyé vers vous voz 

 ambassadeurs. 11 reste mainctenant que vous de vostre costé vous portiez 

 loyallement avecq son Impériale Majesté. Depuis la venue de voz ambas- 

 sadeurs par-deçà, et avant que la paix fust arrestée, sa très-puissante et 

 Impériale Majesté avoit mandé à ses sangzaches qu'ilz ne feissent aulcuns 

 domaiges à voz terres, mais que voz laboureurs avec leurs enfans et 

 bestiaux fussent en toutte seureté; ensemble que voz marchans et ambas- 

 sadeurs viegnent, demeurent et traûcquent librement es terres de sadicte 

 Majesté ; et , au reste , que voz vasseaux se gouvernassent es dictes ses 

 terres, selon qu'on estoilaccoustumé en terres d'amis. Quant au royaulme 

 d'Hongrie, sa très-puissante Majesté l'a libéralement et sans aulcune réser- 

 vation donné au roy Jehan ; du surplus l'on a donné charge à Aloisio Grily, 



